**A Debreceni Egyetem Kossuth Lajos Gyakorló Gimnáziuma és Általános Iskolája**

**járványügyi intézkedési terve a 2021/2022 tanévre**

1. AZ INTÉZKEDÉSI TERV
2. CÉLJA

A Debreceni Egyetem Kossuth Lajos Gyakorló Gimnáziuma és Általános Iskolája járványügyi intézkedési terve Dr. Kásler Miklós miniszter úr 2021. augusztus 25-én kelt tájékoztató levelénekelvárásai, előírásai és ajánlásai alapján készült *–* összhangban a Debreceni Egyetem Intézkedési tervében foglalt előírásokkal.

Az Intézkedési terv céljai:

A Debreceni Egyetem Kossuth Lajos Gyakorló Gimnáziuma és Általános Iskolája (továbbiakban: Intézmény) valamennyi feladatellátási helyén biztosítani a tantermi oktatás elindítását, annak folyamatosságát.

Biztosítani a pandémia idején az Intézmény valamennyi tanulója és dolgozója számára a biztonságos munkavégzés lehetőségét.

A folyamatos kapcsolattartást biztosítani az Intézmény fenntartójával, a szülőkkel, az Intézmény külső partnereivel.

A pandémia idején minél hatásosabb preventív intézkedéseket biztosítani, ha a járvány megjelenik az Intézményben, a következményeket minimalizálni.

Az Intézkedési terv 2021. 09. 01-jén lép hatályba. A világjárvány terjedése újabb intézkedési terveket tehet szükségessé.

1. AZ INTÉZKEDÉSI TERV HATÁLYA

Az Intézkedési terv kiterjed az Intézmény valamennyi diákjára, dolgozójára, a tanárjelöltekre. Kiterjed az Intézmény valamennyi feladatellátási helyén külső vállalkozó által biztosított munkavállalóra, mindazokra, akik az Intézmény területén, helyiségeiben tartózkodnak.

1. JÁRVÁNYÜGYI MUNKACSOPORT ÉS FELELŐSSÉGE

Az Intézkedési terv végrehajtásáért, rendszeres felülvizsgálatáért a járványügyi munkacsoport felelős.

Ad hoc esetben az intézmény igazgatója és a helyettesek közösen hozzák meg a szükséges intézkedéseket, melyről azonnal tájékoztatják a munkacsoportot és a fenntartót.

A járványügyi munkacsoport:

Vezetője: az Intézmény vezetője, távolléte esetén helyettesei.

Felel:

* az Intézkedési terv megalkotásáért,
* az Intézkedési terv folyamatos felülvizsgálatáért,
* az Intézkedési terv végrehajtásáért,
* a munkacsoport összehívásáért,
* a szükséges védőeszközök, fertőtlenítőszerek folyamatos pótlásáért.

Tagok:

* az intézményvezető-helyettesek.

Felelnek az egyes feladatellátási helyeken:

* az Intézkedési terv folyamatos felülvizsgálatáért,
* az Intézkedési terv végrehajtásáért,
* szükséges védőeszközök, fertőtlenítőszerek folyamatos pótlásáért

javaslatot tesznek az intézmény vezetőjének

* a munkacsoport összehívásáért.
* Munkaközösség-vezetők, illetve szakcsoport-vezetők.

Felelnek az egyes feladatellátási helyeken:

* a folyosófelügyeletek megalkotásáért, végrehajtásáért
* a szertárak, előadók, T-épület helyiségei intézkedési terv megalkotásáért, annak betartásáért.
* Feladatellátási helyenként az osztályfőnöki munkacsoport vezetői.

Felelnek az egyes feladatellátási helyeken:

* A diákok és a szülők folyamatos tájékoztatásáért,
* az osztályközösség diákjainak fegyelmezett viselkedéséért.

1. ÁLTALÁNOS INTÉZKEDÉSEK A PREVENCIÓ ÉRDEKÉBEN

Az iskolai tanév előtt az egész intézményben fertőtlenítő takarítást végeztettünk.

A fertőtlenítésről, fertőtlenítő takarításról minden nap az alábbiak szerint történik:

* osztályváltás esetében a padokat időközönként fertőtleníttetjük.
* elengedhetetlen eszközhasználat esetén az eszközöket fertőtlenítjük használat után.
* az épületek bejáratainál, illetve minden folyosón, a könyvtárban, a mellékhelyiségekben fertőtlenítőszert helyeztünk el,
* a mosdókban, az osztálytermekben biztosítjuk a szappanos kézmosás lehetőségét.
* az iskolai oktatás befejezése után az iskola tanulói, dolgozói által használt helyiségekben fertőtlenítő takarítást végeztetünk.

1. FELKÉSZÜLÉS A NEVELÉSI ÉVRE, A TANÉVRE

A szülők az iskola honlapján keresztül tájékoztatást kapnak az EMMI intézkedési tervéről, az abban megfogalmazott elvárásokról.

Az óraközi szünetekben a közösségi tereken a tanulók és a munkavállalók számára ajánlott a maszk viselése.

Az intézmény területére a tanárjelöltek, a tanulót kísérő nagykorú személyektől, a karbantartási, illetve javítási munkát végző, a jogszabályon alapuló kötelezettség teljesítése céljából érkező személyektől – ha nem rendelkeznek védettségi igazolvánnyal– kérjük, viseljenek maszkot.

Az osztályfőnökök az 1. tanítási héten tájékoztatják a diákokat az iskolai intézkedési tervről, felhívják a diákok figyelmét arra, hogy a közösségi tereken, a könyvtárban, a szertárakban, az előadókban ajánlott a maszkviselés, a biztonságos 1,5 méteres távolságtartás.

A diákoknak olyan órarend készült, mely alapján a lehető legkevesebb mozgással tudják teljesíteni kötelességeiket, tehát lehetőleg az osztályteremben maradnak. Az informatika-, a torna-, a konditermek, a tornacsarnok, a H15-ös terem kivételt képeznek.

A testnevelésórákat a tanárok – amíg ez lehetséges – a szabadban tartják, illetve a szakmai elvárásoknak megfelelően kidolgozott protokoll szerint tartják a zárt teremben folyó órákat.

A tanárok számára az alakuló értekezleteket feladatellátási helyenként tartottuk, a tanárok számára is ajánlott a maszkviselés.

Az intézmény honlapján kialakításra került az „Aktuális intézkedések” elnevezésű menüpont, ahol a járványügyi intézkedések kerülnek közzétételre. Erről a szülők, diákok tájékoztatást kaptak.

A pandémia időszakában a közösségi érintkezések korlátozása is segíti a vírus terjedésének lassítását, esetleg megakadályozását. Ezért a nevelés-oktatás folyamatában meg kell teremteni a tantermen kívüli digitális oktatás feltételeit arra az esetre, ha a jelenléti oktatásról át kell állni a távolléti oktatásra. A tantermen kívüli digitális oktatás terei: e-Kréta, e-Suli.

1. A TANÁROK BIZTONSÁGOS EGYÜTTMŰKÖDÉSÉNEK KIALAKÍTÁSA

Az össztanári értekezletek helyett feladatellátási helyenként tartunk értekezletet. Az értekezleten minden kolléga számára ajánlott a maszkviselés.

Az értekezletek helye:

* A gimnáziumi feladatellátási hely: menza
* Arany János téri feladatellátási hely: aula
* Kossuth utcai feladatellátási hely: menza

A tanárok a belső networköket kell, hogy használják: belső hálózat, telefon, e-mail.

A gimnáziumban az alagsorban kialakított tanári már használható, kistanári megbeszélőként működik ebben az évben, így a szertárak tanári létszáma nem nő.

1. AZ INTÉZMÉNY LÁTOGATÁSA, RENDEZVÉNYEK, KIRÁNDULÁSOK

Az a tanuló vagy dolgozó, aki bármely betegség miatt otthon maradt, a háziorvos, a kezelőorvos igazolásával vagy kórházi zárójelentéssel jöhet újra az Intézménybe. Hatósági karantén esetén a járványügyi hatóság által kiadott, a járványügyi jelentést feloldó határozatot szükséges felmutatni.

A Kossuth utcai feladatellátási helyen a reggeli gyülekezés idejét meghosszabbítottuk fél órára, több ajtón folyamatosan engedjük be a gyerekeket.

Az Arany János téri feladatellátási helyen a tanulók 7.30-ig az udvaron vagy az aulában várakozhatnak, majd ezt követően folyamatosan felmehetnek a tantermekbe.

Felhívjuk a szülők figyelmét arra, hogy csak egészséges diákok látogathatják az intézményt. Tájékoztatjuk a szülőket arról, hogy amennyiben tüneteket észlelünk a gyermeken, az NKK rendelkezése alapján telefonon felhívjuk az illetéseket, az iskolaorvos megvizsgálja a tanulót. A fertőzött tanulóval, tanárral, dolgozóval kontaktusba kerülő személyt arra kérjük, néhány napig ne jöjjön az Intézménybe.

A titkárság mentesítésére, illetve a tanárok személyes kontaktusának csökkentése érdekében hozott intézkedések:

* a gimnáziumi feladatellátási helyen:
* a tanárok a portán elhelyezett zárt dobozban adják le iskolai ügyintésére vonatkozó kéréseiket, a titkárnő a dobozból azt kivéve intézkedik, majd
* a dokumentumot a tanári fakkban helyezi el lezárt borítékban, melyet a tanár a portán vehet át.
* Ugyanez vonatkozik a szülők, illetve a diákok személyes ügyintézését igénylő adminisztrációs kéréseire is.
* az Arany János téri és a Kossuth utcai feladatellátási helyen:
* A titkárságon egyszerre egy fő tartózkodhat bent.

A tanárokat és a szülőket is kérjük, hogy amennyiben lehetséges, ügyeiket e-mailen, elektronikusan intézzék. A titkárságra érkező tanulóknak, szülőknek maszk viselése, valamint a 1,5 méteres távolság megtartása ajánlott.

Intézkedések kiküldetések, utazások esetén:


* verseny- vagy érettségiszervezés esetében kiküldetésben belföldre utazó tanároknak az intézmény vezetője ad engedélyt.
* Diákok utazása (sportesemények, tanulmányi versenyek) esetében csak szülő hozzájáruló nyilatkozat esetében lehetséges, tanári kísérettel. A kísérőtanár feladata, hogy a diák(ok) ügyeljen(ek) a járványügyi szabályok betartására.
* A továbbképzéseket lehetőleg online tartsuk. Amennyiben ez nem lehetséges, a járványügyi szabályokat szigorúan be kell tartani.
* Külföldi távollétet igénylő pályázatok megvalósítására, külföldi versenyeken való részvételre nincs lehetőség.

A gimnáziumi feladatellátási hely rendezvényeire vonatkozó szabályok:

* az iskolai kirándulásokat egynaposak, illetve többször egynaposak, ún. ottalvós kirándulásokra nincs lehetőség,
* a diákbálokat az aktuális járványügyi előírások alapján szervezzük meg.
* Az Arany János téri feladatellátási hely:
* tanévnyitó ünnepséget korlátozott létszámú szülői jelenléttel az udvaron szervezzük meg, első évfolyamos diákoknak elsős köszöntőt a szülők jelenléte nélkül szervezünk.
* az iskolai megemlékezések-osztálytermekben, illetve osztályszinten rendezzük meg
* az elsős beiskolázáshoz szükséges iskola bemutatást online formában is megtervezzük
* Az Arany-napok vetélkedő sorozatát úgy tervezzük, hogy online formában is megvalósítható legyen, az Arany –galéria megrendezésre kerül.
* Kossuth utcai feladatellátási hely:
* A tanévnyitó ünnepséget korlátozott létszámú szülői jelenléttel szervezünk (aug. 31.).
* Az őszi közösségépítő programokat három napra, ottalvás nélkül tervezzük.
* A Kossuth-nap külső rendezvényei megszervezésre kerülnek, de előkészítjük az online megvalósítást is.
* Az iskolai megemlékezések az osztálytermekben osztályszinten (10.06., 10.23., karácsonyi ünnepkör), illetve feladatellátási helyi szinten, az aktuális járványügyi intézkedések betartásával megszervezhetőek.

1. ÉTKEZTETÉSRE VONATKOZÓ SZABÁLYOK

* A gimnáziumi feladatellátási helyen:
* A menzai ebédet a gyerekek személyesen, zárt dobozban kapják meg három átvevő ponton. Az ebédet saját evőeszközeikkel, melyeket otthonról hoznak, fogyasztják el. Így minimális a gyerek mozgása, elkerüljük a sorban állást, a tumultust.
* A tanulók az ebédet az osztálytermükben fogyasztják el. A rendre, a higiéniai előírások betartására tanárok felügyelnek.
* A tanulók számára az 5. óra után 30 perces ebédidőt biztosítunk. A megváltozott csengetési rend a következő:



* Az étkezést követően a tanulóknak az osztályteremben biztosítjuk a szappanos kézmosás lehetőségét.
* A diákok számára biztosított ivókutakat fertőtlenítjük.
* Arany János tér és Kossuth utca
* A szolgáltató céggel és a menzai dolgozókkal az étkeztetés rendjét egyeztettük
* Az ebédeltetés szigorú rend szerint történik, aminek ellenőrzéséről gondoskodunk.
* Továbbá biztosítjuk, hogy a csoportok közötti fertőtlenítő takarítás megtörténhessen.
* A tízórait és az uzsonnát a diákok becsomagolva kapják meg, melyet a tantermekben fogyasztanak el.

1. SAJÁTOS HELYISÉGHASZNÁLATI RENDEK

* A gimnáziumi feladatellátási helyen
* A „T”-épület helyiségeit, az előadókat, a könyvtárat és az informatikatermeket a diákok eddig is sajátos használati rend alapján vehették birtokba. Ezen helyiségek használatára vonatkozó intézkedések a következők:

**A „T”-épület használatára vonatkozó szabályok**

- A „T- épületbe a következő protokoll szerint történik a tanulók be, illetve kiléptetése.

- Az ügyeletes tanár 07:15-től irányítja a tanulók belépését a „T”-épületbe, felhívja a figyelmüket a kézfertőtlenítő használatára, a távolságtartásra a folyosón és az öltözőben.

- A tanórán az esetlegesen használt kéziszereket (labdák, tollasütők stb.) az óra megkezdése előtt a tanárok fertőtlenítik. A tanulók saját fertőtlenítőszerrel átitatott kendővel maguk is áttörölhetik a tornaeszközöket.

- Összevont osztályoknál a tanóra befejezése lépcsőzetesen történik.

- A 7. órát tartó kollégák mindaddig kötelesek a „T”-épületben tartózkodni, míg az órájukon részt vett tanulók nem hagyják el a „T”-épületet!

- Az egyéni foglakozáson használt szereket (röplabda, kosárlabda) a tanárok fertőtlenítik, a tanulók csak ezután kezdhetik el a délutáni foglalkozást.

**A szaktantermeinek (előadók) és laborjainak használati rendje**

Természettudományos szaktantermek és előkészítők használata

Rendelkezés hatálya:

D24 – fizika kislabor

D25 – fizika előkészítő

D26 – fizika szaktanterem

D33 – kémia kislabor

D34 – kémia előkészítő

D35 – kémia szaktanterem

D124 – biológia előkészítő

D125 – biológia szaktanterem

H113 – földrajz szaktanterem

H115– ének szaktanterem

A szaktantermek és előkészítők használatakor az intézményi járványügyi intézkedések az irányadók. A szabályok betartásáért és betartatásáért a helyiséget használó tanár a felelős.

A házirend szabályai szerint a szaktantermekben és az előkészítőkben tanuló kizárólag tanári felügyelet mellett tartózkodhat.

Várakozás az előadókban tartott órák előtt:

* D24, D26, D33, D35 termek esetén a félemeleti zsibongóban a járványügyi szabályok betartása mellett várakoznak a tanulók (opcionális maszkviselés).
* D125 és H113 termek szünetben is nyitva lesznek, ha biztosított a tanári felügyelet. A termek nyitvatartása ellenére is az előadókban az étkezés tilos.

Eszközhasználat:

* eszközhasználat megkezdése előtt tanári útmutatás alapján mindenki köteles kezét lefertőtleníteni és csak tiszta kézzel használni az eszközöket
* eszközhasználat után a tanulók segítenek az eszközök elpakolásában, majd fertőtlenítik az asztalt és az előadókban biztosított szappanos kézmosást végeznek.
* az eszközöket szükség esetén a szaktanárok fertőtlenítik.

Délutáni foglalkozások rendje:

* délutáni foglalkozások (érettségi előkészítők, szakkörök stb..) esetén is érvényesek a szaktantermi és eszközhasználati szabályok
* délutáni foglalkozások időpontját a szaktanár köteles egyeztetni a takarító szolgálattal, hogy a napi fertőtlenítő takarítás a foglalkozás után valósuljon meg.

**A könyvtár használati rendje**

Az országos és iskolai járványmegelőző intézkedés keretében az alábbi szigorítások érvényesek az iskola könyvtárában 2021.09.01-től visszavonásig

Elvárt olvasói magatartás:

-maszkhasználat

-kézfertőtlenítés a helyiség bejáratánál

-a helyben használt könyvtári könyveket elhelyezni a karanténkönyv-gyűjtőben a bejáratnál

Változás a szolgáltatásban:

-csökkentett számú ülőhely

-könyvkarantén (A visszahozott, polcról levett könyvek „pihentetése” 48 órán át)

**Az informatika szaktantermeinek használati rendje**

1. A termekben kéz- és felületfertőtlenítő szereket helyeztünk el, belépéskor ezek használata kötelező.
2. Osztályváltáskor a tanulók fertőtlenítik az asztalokat – a szaktanár felügyeletével.
3. A tanítási órákon, foglalkozásokon a maszk viselete ajánlott.
4. Az informatika termekben étkezni tilos!
5. Órák között kötelező szellőztetni!
6. A személyi higiéné alapvető szabályairól a tanulók részletes, az adott korosztálynak megfelelő szintű tájékoztatást kaptak a szaktanártól.
7. A tanulók rendben a folyosón várakoznak, lehetőleg megtartva a 1,5 méteres távolságot, amíg nem kezdődik az óra, a szaktanár engedi be őket a terembe.
8. Ajánlott az eszközök (monitor, billentyűzet, egér) tisztítása nedves kendővel a tanulóknak saját igénye szerint.

* Arany János téri feladatellátási helyen
* Az osztályok a teremkapacitástól függően a számukra kijelölt tanteremben tartózkodnak minden tanítási órán. Kivétel: testnevelés, informatika, technika, fizika, kémia, matematika és idegennyelv órák.
* A tornaterem és az öltözők használata a testnevelés szakcsoport által kialakított rendben zajlik.
* Az alsós tanulókat a kijelölt pontokon adják át a pedagógusok a szülőknek.
* Az épületbe szülők előre egyeztetett időpontban (fogadóóra, szülői értekezlet, stb.) és ügyintézés céljából jöhetnek be.
* A Kossuth utcai feladatellátási helyen

- a 014-es, 121-es, 421-es, 422-es 416-os szaktantermek, szertárak, a könyvtár valamint a tornaöltözők használatára vonatkozó szabályok:

**Testnevelés terem és tornaöltöző használatának szabályai:**

* Az ügyeletes tanár 07:30-tól irányítja a tanulók belépését az épületbe, felhívja a figyelmüket a álarc és a kézfertőtlenítő használatára, a távolságtartásra a folyosón és az öltözőben.
* A tanórát tartó tanárok a folyosókon, földszint, első emelet felügyelnek a távolságtartásra útban a gyakorló hely /sportudvar, tornaterem, öltözők/
* felé.
* Az öltözőbe csak tanári irányítással mehetnek be a tanulók.
* Az alsó tagozat a tantermében öltözik át; a felső tagozatos fiúk a földszinti két öltözőt, a lányok az első emeleti két öltözőt használják.
* A tanórán az esetlegesen használt kéziszereket /labdák, tollasütők stb./,az óra megkezdése előtt a tanárok fertőtlenítik. A tanulók saját fertőtlenítőszerrel átitatott kendővel maguk is áttörölhetik a tornaeszközöket.
* Összevont osztályoknál a tanóra befejezése jelző csengetéskor történik.
* A következő testnevelés órára érkező tanulók mindaddig nem léphetnek az öltözőbe, míg az előző osztályok el nem hagyták azt.
* Az egyéni foglakozáson használt szereket /röplabda, kosárlabda/ a tanárok fertőtlenítik, a tanulók csak ezután kezdhetik el a délutáni foglalkozást.

**A természettudományos szaktantermek és a szertárak használata:**

419 – általános szertár

415 – kémia szertár

416 – kémia/fizika szaktanterem

A szaktantermek és előkészítők használatakor az intézményi járványügyi intézkedések az irányadók. A szabályok betartásáért és betartatásáért a helyiséget használó tanár a felelős.

A házirend szabályai szerint a szaktantermekben és az előkészítőkben tanuló kizárólag tanári felügyelet mellett tartózkodhat.

Várakozás az előadókban tartott órák előtt:

* a 415 és 416-os teremben tanuló csak szaktanár jelenlétében tartózkodhat.
* a 416-os terem esetén a járványügyi szabályok betartása mellett a teremben várakoznak a tanulók (kézfertőtlenítés, védőtávolság, opcionális maszkhasználat), melyet a folyosó felügyelő ellenőriz.
* a 416-os teremben nyitva tartás ellenére a szünetben az étkezés tilos.

Eszközhasználat:

* eszközhasználat megkezdése előtt tanári útmutatás alapján mindenki köteles kezét lefertőtleníteni és csak tiszta kézzel használni az eszközöket
* eszközhasználat után a tanulók segítenek az eszközök elpakolásában, majd fertőtlenítik az asztalt és az előadókban biztosított szappanos kézmosást végeznek.
* az eszközöket szükség esetén a szaktanárok fertőtlenítik.

Délutáni foglalkozások rendje:

* délutáni foglalkozások (verseny felkészítők, szakkörök stb.) esetén is érvényesek a szaktantermi és eszközhasználati szabályok
* délutáni foglalkozások időpontját a szaktanár köteles egyeztetni a takarító szolgálattal, hogy a napi fertőtlenítő takarítás a foglalkozás után valósuljon meg.

**A Könyvtár használatára vonatkozó szabályok megegyeznek a gimnáziumi szabá**lyokkal

**Az informatika, technika, szaktantermeinek használati rendje**

(014-es, 121-es, 421-es, 422-es terem)

* A tanulók szünetben a folyosón várakoznak, amíg nem kezdődik az óra. A tanterembe a szaktanár engedi be a tanulókat.
* A termekben kéz- és felületfertőtlenítő szereket helyeztünk el, belépéskor ezek használata kötelező.
* Osztályváltáskor a tanulók fertőtlenítik az asztalokat (a szaktanár felügyeletével.)
* A teremben, amennyiben nem oldható meg a tanulók közötti 1,5 méteres távolság, a maszk használata kötelező.
* Ajánlott az eszközök (billentyűzet, egér, technikaórán használt eszközök) tisztítása nedves törlőkendővel a tanulók saját igénye szerint, valamint ajánlott a kesztyű használata.
* Az informatika, technika termekben étkezni tilos.

1. KOMMUNIKÁCIÓS TERV

A Debreceni Egyetem Oktatási Igazgatóságával folyamatosan konzultálunk a szükséges intézkedésekről, feladatokról.

Az Intézmény valamennyi feladatellátási helyének honlapján tájékoztatást kell adni a diákoknak, szüleiknek.

* A honlapon „Aktuális intézkedések a 2021-2022-es tanévben” menüpontot hoztuk létre. Az aktuális Intézkedési terv itt olvasható.
* Az osztályfőnökök folyamatosan tájékoztatják a szülőket
* A Járványügyi munkacsoport felelősei folyamatosan konzultálnak, s a szokásos iskolai protokoll szerint tájékoztatják a fenntartót, a kollégákat, diákokat, szülőket, a külső partnereket (telefon, ímél, belső hálózat, honlap, közösségi internetes felületek, röpgyűlések, értekezletek).

Debrecen, 2021.09.01.

Denichné Hajdu Mónika Tímea

intézményvezető